GRB

**REPUBLIKA HRVATSKA**

**VARAŽDINSKA ŽUPANIJA**

**GRAD LUDBREG *P R I J E D L O G***

**GRADSKO VIJEĆE**

KLASA:810-03/21-01/02

URBROJ: 2186-16-02/1-22-12

Ludbreg, 31. siječnja 2022. godine

Na temelju odredbe članka 17. stavka 1. Zakona o sustavu civilne zaštite („Narodne novine“ broj 82/15, 118/18, 31/20, 20/21), članka 19. stavka 1. alineja 11. i članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 34. Statuta Grada Ludbrega („Službeni vjesnik Varaždinske županije“ br.12/21), Gradsko vijeće Grada Ludbrega na 7. sjednici održanoj 31. siječnja 2022. godine, donosi

**O D L U K U**

**o donošenju Procjene rizika od velikih nesreća za** **Grad Ludbreg**

**Članak 1.**

Donosi se Procjena rizika od velikih nesreća za Grad Ludbreg, koju je izradila Radna skupina osnovana Odlukom gradonačelnika o postupku izrade Procjene rizika od velikih nesreća za Grad Ludbreg i osnivanju Radne skupine za izradu Procjene rizika od velikih nesreća za Grad Ludbreg, KLASA:810-03/21-01/02, URBROJ:2186/18-01/1-21-5, od 25. listopada 2021. godine.

**Članak 2.**

Temeljem članka 7. stavak 3. Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“ broj 65/16), a za potrebe izrade Procjene rizika iz članka 1. ove Odluke, ugovorom je angažiran ovlaštenik za prvu grupu stručnih poslova u području planiranja civilne zaštite, u svojstvu konzultanta - Ustanova za obrazovanje odraslih Defensor, Zagrebačka 71, 42 000 Varaždin.

**Članak 3.**

Procjena rizika od velikih nesreća za Grad Ludbreg čini prilog i sastavni dio ove Odluke.

**Članak 4.**

Ova Odluka objavit će se u “Službenom vjesniku Varaždinske županije” i stupa na snagu osmog dana od dana objave.

**PREDSJEDNIK GRADSKOG VIJEĆA**

**Darko Jagić**

**O B R A Z L O Ž E NJ E**

Odredbama članka 17. st. 1. Zakona o sustavu civilne zaštite propisano je da predstavničko tijelo, na prijedlog izvršnog tijela jedinice lokalne i područne (regionalne) samouprave donosi procjenu rizika o velikih nesreća. Stavkom 2. istoga članka propisano je da, iznimno jedinice lokalne samouprave u kojima nema izraženih rizika te temeljem njihove veličine i drugih kriterija uređenih odredbama Pravilnika o smjernicama za izradu procjene rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave, nisu u obvezi izraditi i donijeti procjenu rizika od velikih nesreća.

Gradsko vijeće Grada Ludbrega je na svojoj 8. sjednici održanoj 18. lipnja 2018. godine donijelo Odluku o donošenju Procjene rizika od velikih nesreća za Grad Ludbreg, a Procjena rizika od velikih nesreća za Grad Ludbreg je činila prilog i bila je sastavni dio predmetne Odluke.

Člankom 8. Pravilnika o smjernicama za izradu Procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave **propisano je da se procjene rizika od velikih nesreća za područja jedinica lokalne samouprave izrađuju najmanje jednom u tri godine te se njihovo usklađivanje i usvajanje mora provesti do kraja mjeseca ožujka,** a županijskih do početka rujna u svakom trogodišnjem ciklusu.

Sukladno ovoj odredbi pokrenute su aktivnosti za izradu „nove“ Procjene rizika od velikih nesreća za Grad Ludbreg s obzirom da je posljednja procjena donijeta 2018. godine.

Smjernicama za izradu procjene rizika od velikih nesreća na području Varaždinske županije („Službeni vjesnik Varaždinske županije“ br. 73/16) propisano je da su jedinice lokalne samouprave obvezne provesti postupak samoprocjene utvrđivanja obaveze izrade procjene rizika.

Sukladno odredbama iz Smjernica koje je donio Župan Varaždinske županije, Grad Ludbreg je proveo postupak samoprocjene utvrđivanja obaveze izrade procjene rizika temeljem obrasca za samoprocjenu te je provedenim postupkom samoprocjene utvrđeno da je GRAD LUDBREG obveznik izrade procjene rizika od velikih nesreća. Slijedom navedenog godine donijeta je Preliminarna procjena o potrebi izrade procjene rizika od velikih nesreća za Grad Ludbreg.

Smjernicama za izradu procjena rizika od velikih nesreća na području Varaždinske županije određeno je da se Procjeno rizika moraju obrađivati vrlo visoki i visoki rizici koji se Procjenom rizika od katastrofa za Republiku Hrvatsku vezuju uz područje jedinice za koju se izrađuje Procjena rizika.

Temeljem Procjene rizika od katastrofa za Republiku Hrvatsku, na području Varaždinske županije izraženi su slijedeći rizici:

-ekstremne temperature (visok rizik)

-epidemije i pandemije (visok rizik)

-poplave izazvane izlijevanjem kopnenih vodenih tijela (visok rizik)

-potres (vrlo visok rizik)

-klizišta (vrlo visok rizik)

S obzirom da su navedeni rizici okarakterizirani kao prijetnje kod kojih postoji visoki i vrlo visoki rizik od nastajanja, potrebno ih je kao takve obraditi u Procjeni rizika od velikih nesreća za Grad Ludbreg.

U daljnjim aktivnostima, dana 25. listopada 2021. godine gradonačelnik je donio Odluku o postupku izrade Procjene rizika od velikih nesreća za Grad Ludbreg i osnivanju Radne skupine za izrade Procjene rizika od velikih nesreća za Grad Ludbreg. Odlukom je uređen postupak izrade Procjene, osnovana je Radna skupina za izradu Procjene te su određeni koordinatori, nositelji i izvršitelji izrade. Procjena rizika izrađivana je sukladno Smjernicama za izradu procjene rizika od velikih nesreća na području Varaždinske županije primjenom metodologije za izradu Procjene rizika, korištenjem uputa za izradu svakog pojedinog scenarija, izradom matrica i karata rizika i prijetnji, te analizom sustava civilne zaštite i vrednovanjem rizika.

Procjena rizika označava metodologiju kojom se utvrđuju priroda i stupanj rizika, prilikom čega se analiziraju potencijalne prijetnje i procjenjuje postojeće stanje ranjivosti koji zajedno mogu ugroziti stanovništvo, materijalna i kulturna dobra, biljni i životinjski svijet i sl. Rizik obuhvaća kombinaciju vjerojatnosti nekog događaja i njegovih negativnih posljedica.

Procjena rizika obuhvaća:

* identifikaciju rizika – proces pronalaženja, prepoznavanja i opisivanja rizika,
* analizu rizika – obuhvaća pregled tehničkih karakteristika prijetnji kao što su lokacija, intenzitet, učestalost i vjerojatnost; analizu izloženosti i ranjivosti te procjenu učinkovitosti prevladavajućih i alternativnih kapaciteta za suočavanja u pogledu vjerojatnih rizičnih scenarija,
* vrednovanja (evaluacije) rizika – postupak usporedbe rezultata analize rizika s kriterijima prihvatljivosti rizika.

Procjenom se uređuju opasnosti i rizici koji ugrožavaju područje Grada Ludbrega, procjenjuju potrebe i mogućnosti za sprječavanje, umanjivanje i uklanjanje posljedica katastrofa i velikih nesreća te stvaraju uvjeti za izradu planova civilne zaštite, uz djelovanje svih mjerodavnih struktura, operativnih snaga sustava civilne zaštite i resursa cjelovitog i sveobuhvatnog županijskog sustava upravljanja u zaštiti od katastrofa i velikih nesreća.

Nositelj i glavni koordinator izrade Procjene rizika je gradonačelnik Grada Ludbrega, a za potrebe izrade Procjene u svojstvu konzultanta angažiran je ovlaštenik za prvu grupu stručnih poslova u području planiranja civilne zaštite – Ustanova za obrazovanje odraslih „Defensor“ iz Varaždina.

**Sukladno odredbama članka 17.st.3. Zakona o sustavu civilne zaštite te članka 37. Poslovnika Gradskog vijeća Grada Ludbrega, gradonačelnik kao ovlašteni predlagatelj podnosi prijedlog ove Odluke na raspravu i donošenje Gradskom vijeću Grada Ludbrega.**